

**המכללה לביטחון לאומי**

**מפקדת המכללות 871  
המכללה לביטחון לאומי**טלפון: 03-7607400  
פקס: 03-7607500  
תיק: סמ  
סימוכין: דס 083  
ד' אייר תש"פ  
28 אפריל 2020

**תאריך:**

**הנדון: הצעה למושגים ומונחים אשר ילמדו בעונת היסודות במב"ל בתחום הגנה לאומית**

**מבוא**

ההגנה הלאומית, הינה מרכיב מרכזי בתפיסת הביטחון הלאומי של כל מדינה. מרכיב זה, הינו קריטי על אחת כמה וכמה במדינה דוגמת ישראל, המתמודדת עם איום בטחוני מתמשך. בשל כך, זהו אחד מתחומי הלמידה המרכזיים בתוכנית המכללה לביטחון לאומי הישראלית (מב"ל). במסגרת ההיערכות למחזור מ"ח במב"ל הוחלט לפתוח את תוכנית הלימודים בקורס מבוא, שיכלול לימוד של יסודות הביטחון לאומי. במסגרת קורס זה, ילמדו בין השאר את מושגי היסוד והמונחים אשר רלוונטים ו/או שהינם בעלי זיקה, לתחום ההגנה הלאומית. ההגדרות שישמשו לצרכי הלימוד הינן הן של מושגים (Concepts), המתארים מציאות מורכבת וסבוכה, והן של המונחים ( Terms), אשר משמעותם יותר סגורה ומוחלטת (לניר, 2014).

**מטרת המסמך**:

הגדרת מושגי יסוד ומונחי יסוד בתחום הההגנה הלאומית, אשר יילמדו בעונת היסודות במב"ל.

חלק מהמושגים והמונחים הינם בתחום הביטחון הלאומי אך הינם בעלי זיקה, משמעות או רלוונטיות גם לתחום הגנה לאומית.

**המונחים והמושגים המרכזיים, המוצעים ללמידה בתחום ההגנה הלאומית בעונת היסודות במב"ל הינם:**

1. **הגנה לאומית ומה בינה לבין ביטחון לאומי.**
2. **איום, אויב, טרור וגרילה.**
3. **אינטרס, משילות, יעדי הביטחון תפיסת הביטחון, מדיניות הביטחון ואסטרטגיה לרמותיה (אסטרטגיית רבתי, אסטרטגיה צבאית).**
4. **עוצמה, עליונות, התרעה, עמימות, הרתעה, הגנה, התקפה, הכרעה וניצחון.**
5. **צבא, גבול, מלחמה ולוחמה- לרבות נשק בלתי קונבנציונאלי (גרעין, ביולוגי וכימי), מודיעין, ספקטרום, סייבר וחלל**
6. **ביטחון הפנים, אכיפת חוק, ביטחון אישי, חוסן לאומי, זכויות אדם.**
7. **ברית צבאית (דוגמת נאט"ו), אמנה , מועדון (גרעין, חלל ועוד).**

**מונחים מרכזיים נוספים, המוצעים ללמידה במסגרת העונות בהמשך תוכנית המב"ל הינם:**

1. **איסלאם, אידאולוגיה קיצונית, מדינות, תתי מדינות, פלגים וארגוני אויב איסלאמיים קיצוניים במזרח התיכון ובישראל, ימין ושמאל רדיקלי– יילמדו בימים מרוכזים למזרח התיכון ובסימולציה המדינית.**
2. **ארגוני ההגנה הלאומית בישראל**- **ילמדו בביקורים וסיורים**.
3. **השפעת התפתחות העולם הדיגיטלי, תופעת הסייבר והבינה מלאכותית על ההגנה הלאומית**.

**מושגים ומונחים נוספים מהרשימה השלמה שנבנתה, ישולבו במהלך הלמידה בתוכנית המב"ל.**

\***כלל המושגים והמונחים שפורטו לעיל, יילמדו גם בהקשרם לזווית הישראלית.**

בברכה

אבי אלמוג

מדריך – מב"ל מ"ז

מוביל תחום הגנה לאומית